મુંબઈ, 7 જુલાઈ : ગત વર્ષે ઇફ્તાર પાર્ટીમાં વર્ષો બાદ શાહરુખ ખાન અને સલમાન ખાન એક-બીજાને ભેંટ્યા હતાં, ત્યારે મીડિયા માટે તે નેશનલ ન્યુઝ બની ગઈ હતી. સૌના માટે આ સમાચાર રાષ્ટ્રીય સમાચાર હતાં. આ સમાચારે લોકોને ખુશ પણ કર્યા હતાં અને લોકોમાં આશા પણ જગાવી હતી કે કદાચ આગામી સમયમાં કરણ-અર્જુનની આ જોડી પુનઃ રૂપેરી પડદે જોવા મળશે, પરંતુ પછીથી બંને સ્ટાર્સે એમ કહી દીધુ હતું કે જે થયું, તે ઈદના મુબારક પ્રસંગે થયુ હતું. આ મુબારક પ્રસંગે કોઈ વેર કે ફરિયાદ વગર એક-બીજાને ભેંટવામાં આવે છે અને તે જ તેમણે કર્યુ હતું.